उल्लेखनीय है कि सोमवार को विभिन्न विभागों के भारी तादाद में कर्मचारी विधानसभा कूच के लिए पंचकूला पहुंचे थे। सुबह 11 बजे से सायं 4.30 बजे तक जब सरकार का कोई प्रतिनिधि सुध लेने नहीं आया तो कर्मचारीयों ने यू.टी. चंडीगढ़ पुलिस द्वारा लगाए गए अवरोधकों से आगे बढऩे का प्रयास किया। इस पर पुलिस ने पहले वाटर कैनन का प्रयोग किया और उसके बाद आंसू गैस के 26 गोले दागे। इसके बावजूद जब कर्मचारियों का आक्रोश शांत नहीं हुआ तो पुलिस ने लाठीचार्ज कर दिया, जिसमें तीन दर्जन से ज्यादा कर्मचारी घायल हो गए थे।